Source: http://22nap.egologo.transindex.ro/?p=239
Timestamp: 2018-07-21 02:08:00+00:00

Document:
11. Doboka (Dăbâca) – Rhédey kúria | 22 nap alatt a kastélyok körül
11. Doboka (Dăbâca) – Rhédey kúria
Megközelítés: Kendilóna után kb. 7 km-re.
Meglepő módon, “castel” címszó alatt a GPS pont a parlagon heverő Rhédey kúria elé irányít. Körbejárjuk, bemenni csak egyik hátsó ajtócskán lehet, a falu felöli bejárathoz vezető mindkét lépcsőt teljesen benőtte a gaz. Az ablakokon bekukucskálva azonnal konstatálhatjuk, hogy a “világ háta mögötti” Dobokára is eljutott Eminem híre; az egész épület egyébként egy légterű, tele törmelékkel, szeméttel. Indulnánk az autóhoz, amikor szembejön velünk gumicsizmás munkásembernek álcázva a falu polgármestere, aki nem tud sok információval szolgálni, de megadja a kúria jelenlegi tulajdonosának telefonszámát.
A mendemonda szerint egy Teleky vagy Rhédey leszármazott szerelmi bánatában kártyázásra adta a fejét, ekkor veszítette el a birtokot az Altruista Bank javára. Ettől vásárolta meg 1913-ban fia számára a kúriát két ötszáz holdas birtokkal és 330 hold erdővel a tulajdonos, Orbók Ferenc dédnagyapja, Gidófalvi István. A Gidófalviak 1945-ig éltek és gazdálkodtak itt, ritkaságnak számító spárgatermesztésük országos hírű volt.
A kúria mögötti ajtó egy pincébe vezet, mely 30-40 méterre nyúlik be a domb mélyébe.
Kategória: Kastélyok, kúriák | Címke: Dăbâca, Dobóka, Rhédey kúria | Szerző: admin | Közvetlen link a könyvjelzőbe.

References: kúria 
 kúria

 kúria 
 kúria 
 kúria 
 kúria